
Yapon tili — Yaponiyaning rasmiy davlat tili. yapon tilining 
genetik aloqalari, ya' ni uning u yoki bu til oilasiga mansubligi 
uzoq vaqt aniqlanmagan: u goh oltoy tillariga, goh avstronez 
tillariga mansub deb kelingan. So' nggi o' nyilliklardagi 
tadqiqotlar yapon tilining oltoy tillari oilasiga mansubligini 
isbotlamoqda. Bu til, asosan, Yaponyada, shuningdek, Osiyo, 

Amerika va Yevropaning bir qancha mamlakatlari (AQSH, 

Kanada, Braziliya va boshqalar) da, Avstraliyada tarqalgan. 

So' zlashuvchilarning umumiy soni 126 million (Yaponiyaning 
o' zida — 124 million) kishidan ortiqroq (2000). Yapon tilida, 
asosan, shirmsharqiy, g' arbiy va jan. lahja guruhlari farqlanadi. 

Fonologik tizimi avstronez tillarinikiga yaqin bo' lib, adabiy 
tilda 35 fonema (jumladan, 5 ta unli) mavjud. Unlilar 
cho' ziqlik qisqalik, undoshlar esa yakka va qo' shaloq kelish 
xususiyatlariga ega bo' lib, bu xususiyatlar ko' pincha ma' no 
farqlash uchun xizmat qiladi. Grammatik tizimi oltoy, xususan, 
turkiy tillardagiga o' xshash: ot va fe' 1 turkumlaridagi 
ko' makchi, yuklama xarakteridagi so' zlar va qo' shimchalar, 
so' z tartibida aniqlovchining aniqlanmishdan oldin, kesimning 
hammavaqt gap oxirida kelishi. Leksikasida asl yapon 
so' zlaridan tashqari xitoy tilidan o' zlashgan so' zlar ("kango") 
ko' p bo' lib, ular Yapon tiliga xitoy yozuvi bilan birga kirib kelgan. Zamonaviy o' zlashma so' zlar 
("gayraygo") asosan ingliz tilidan kirib kelmoqda. Har ikkala turdagi o' zlashma so' zlar o' zining 
fonologik, morfologik va grammatik xususiyatlariga ega. Asl yaponcha so' zlar va grammatik 
ko' rsatkichlar yapon yezuvining xiragana shaklida, chet tillardan kirib kelgan so' zlar esa katakana shaklida 
yoziladi (qarang Yapon yozuvi). Hoz. Yapon tili uslubiy jihatdan ham rangbarangdir: kitobiy va og' zaki 
nutq aniq chegaralanib turadi, turli funksional uslublar farqlanadi, nutqning odobhurmat darajasiga qarab 
tabaqalanishi, erkaklar va ayollar nutqidagi farqlanishlar va boshqalar 9—10 asrlarda g' arbiy (kioto) lahja 
asosida adabiy til ("bungo" — yozma til) shakllangan. 13—14 asrlarda bungo me' yorlari og' zaki nutqdan 
farqlana boshlagan. 1868-yil Meyji inqilobidan keyin sharqiy (tokio) lahjaga asoslangan adabiy til 
shakllangan. 20-asr o' rtalarigacha har ikkala adabiy tildan foydalanib kelingan. Shundan keyingi davrda 
to' liq shakllangan zamonaviy adabiy til, bungoning ba' zi elementlarini saqlab qolgan holda, uning o' zini 
iste' moddan siqib chiqargan. Hoz. kunda adabiy Yapon tili ayrim o' ziga xos shevalarni ("kansay" — 
markaziyg' arbiy, "okinava" — jan.) hisoblamaganda, qolgan barcha shevalarni ham iste'moldan 
chetlashtirmoqda. Mahalliy lahja va shevalardan oila doirasidagina foydalanilmoqda. 

Ushbu maqolada O 'zbekiston milliy 
ensiklopediyasi (2000-2005) ma 'lumotlaridan 
foydalanilgan. 



















Ushbu maqola chaladir. Slz uni boyltlb, (https://uz.wikipedia.Org/w/index.php7title-Yapon_ 
tili&action=edit) Vikipediyaga yordam berishingiz mumkin. 

Bu andozani aniqrog'iga almashtirish kerak. 


! "https://uz.wikipedia.org/w/index.php?title=Yapon_tili&oldid=2088973" dan olindi ! 

